Rasha 2018: Gobe Faransa za ta hadu da Ajantina, Uruguay kuma
Rasha 2018: Gobe Faransa za ta hadu da Ajantina, Uruguay kuma da Fotugal
Rasha 2018 Gobe Faransa za ta hadu da Ajantina, Uruguay kuma da Fotugal
A ci gaba da fafatawa a gasar cin kofin duniya da yanzu haka yake gudana a Rasha, a gobe Asabar 30 ga watan nan da muke cbiki ne za a ci gaba da wasannin zagaye na biyu. kasashe 16 ne suka haye wannan mataki yayin da aka zubar da kasashe 16 ciki har da Najeriya.
Za a fara wasan farko ne a gobe Asabar a tsakanin kasar Faransa da ta Ajantina da misalin karfe uku na rana agogon Najeriya. Sannan za a yi wasa na biyu da misalin karfe bakwai na dare agogon Najeriya a tsakanin Uruguay da Fotugal. Ana ganin dukkan wasannin biyu za su yi zafi, don kasashe ne da ake ganin kowace za ta iya kaiwa wasan karshe a gasar ko ma ta daga kofin. kasashen da suka samu nasara a wasannin ne za su haye matakin kwata-fainal.
Masoya kwallon kafa sun zuba ido su ga yadda wasannin za su kaya.